CELEX: 32013D0254
Language: da
Date: 2013-05-24 00:00:00
Title: 2013/254/FUSP: Den Udenrigs- og Sikkerhedspolitiske Komités afgørelse EUBAM Libya/1/2013 af 24. maj 2013 om udnævnelse af missionschefen for Den Europæiske Unions bistandsmission vedrørende integreret grænseforvaltning i Libyen (EUBAM Libya)

1.6.2013   
            
            
               DA
            
            
               Den Europæiske Unions Tidende
            
            
               L 147/13
            
         DEN UDENRIGS- OG SIKKERHEDSPOLITISKE KOMITÉS AFGØRELSE EUBAM LIBYA/1/2013
   af 24. maj 2013
   om udnævnelse af missionschefen for Den Europæiske Unions bistandsmission vedrørende integreret grænseforvaltning i Libyen (EUBAM Libya)
   (2013/254/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2013/233/FUSP af 22. maj 2013 om Den Europæiske Unions bistandsmission vedrørende integreret grænseforvaltning i Libyen (EUBAM Libya) (1), særlig artikel 9, stk. 1, og
   ud fra følgende betragtninger:
   
               (1)
            
            
               I henhold til artikel 9, stk. 1, i afgørelse 2013/233/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af EUBAM Libya, herunder at træffe afgørelse om udnævnelse af en missionschef.
            
         
               (2)
            
            
               Den 22. marts 2013 støttede PSC det forslag, som Unionens højtstående repræsentant for udenrigsanliggender og sikkerhedspolitik havde stillet den 18. marts 2013, om udnævnelsen af oberst Antti Juhani HARTIKAINEN og anmodede ham som foreslået kommende missionschef, om at assistere den øverstbefalende for den civile operation med henblik på den igangværende planlægning.
            
         VEDTAGET DENNE AFGØRELSE:
   Artikel 1
   Oberst Antti Juhani HARTIKAINEN udnævnes til missionschef for Den Europæiske Unions bistandsmission vedrørende integreret grænseforvaltning i Libyen (EUBAM Libya) for perioden fra den 22. maj 2013 indtil den 21. maj 2014.
   Artikel 2
   Denne afgørelse træder i kraft den 22. maj 2013.
   
      Udfærdiget i Bruxelles, den 24. maj 2013.
      
         
            På Den Udenrigs- og Sikkerhedspolitiske Komités vegne
         
         O. SKOOG
         
            Formand
         
      
   
   
      (1)  EUT L 138 af 24.5.2013, s. 15.